
****

**ระเบียบโรงเรียนทีปราษฎร์พิทยา**

**ว่าด้วยเรื่อง การลงโทษและการตัดคะแนนความประพฤติของนักเรียน พ.ศ. 2551**

เพื่อให้การควบคุมความประพฤติของนักเรียนให้อยู่ในระเบียบวินัย และมีคุณธรรม จริยธรรมในทางที่ดียิ่งขึ้น ทางโรงเรียนเห็นควรปรับปรุงระเบียบโรงเรียนทีปราษฎร์พิทยา ว่าด้วยการลงโทษนักเรียนเสียใหม่ให้เหมาะสมตามสภาพและทันต่อการเปลี่ยนแปลงของสังคม

อาศัยอำนาจตามประกาศระเบียบกระทรวงศึกษาธิการว่าด้วยการลงโทษนักเรียนหรือนักศึกษา พ.ศ. 2548 ลงวันที่ 18 มกราคม 2548 โรงเรียนจึงวางระเบียบไว้ดังต่อไปนี้

**ข้อ 1 ระเบียบนี้เรียกว่า “ระเบียบโรงเรียนทีปราษฎร์พิทยา” ว่าด้วยการลงโทษและการตัดคะแนนความประพฤติของนักเรียน พ.ศ. 2563**

**ข้อ 2 ระเบียบนี้ให้ใช้บังคับตั้งแต่วันที่ 1 พฤษภาคม 2563 เป็นต้นไป**

**ข้อ 3 ให้ยกเลิก**

3.1 ระเบียบโรงเรียนทีปราษฎร์พิทยา ว่าด้วยการลงโทษนักเรียนตามกำหนดไว้หรือประกาศในคู่มือนักเรียนก่อนนี้

3.2 บรรดาระเบียบ ข้อบังคับ หรือคำสั่งอื่นใดของโรงเรียนในส่วนที่กำหนดไว้แล้วและ/หรือซึ่งขัดแย้งกับระเบียบนี้ให้ใช้ระเบียบนี้แทน

**ข้อ 4 ในระเบียบนี้**

**“โรงเรียน”** หมายถึง โรงเรียนทีปราษฎร์พิทยา **“ผู้อำนวยการ”** หมายถึง ผู้อำนวยการโรงเรียนทีปราษฎร์พิทยา **“ครู”** หมายถึง ครูทั้งที่เป็นข้าราชการประจำและครูอัตราจ้างชั่วคราวในปัจจุบัน **“นักเรียน”** หมายถึง นักเรียนปัจจุบันของโรงเรียนทีปราษฎร์พิทยา **“ผู้ปกครอง”** หมายถึง ผู้ที่ได้ลงชื่อเป็นผู้ปกครองนักเรียนในเอกสารมอบตัวนักเรียนที่ให้ไว้กับทางโรงเรียน **“ครูหัวหน้าระดับชั้น”** หมายถึง ครูท่านหนึ่งที่ได้รับมอบหมายให้ทำหน้าที่เป็นหัวหน้าระดับชั้น **“ครูหัวหน้าคณะปกครอง”** หมายถึง ครูที่ได้รับหมอบหมายให้ทำหน้าที่เป็นหัวหน้าคณะปกครอง ซึ่งเป็นหัวหน้าเวรประจำวัน และหัวหน้าฝ่ายกิจการนักเรียน

“การลงโทษ” หมายความว่า การลงโทษนักเรียนที่กระทำผิดหรือฝ่าฝืนระเบียบข้อบังคับของสถานศึกษา หรือของกระทรวงศึกษาธิการ โดยมีจุดมุ่งหมายเพื่อสั่งสอนให้มีความประพฤติดี หรือเข็ดหลาบรวมทั้งให้เป็นคนที่มีความรู้ดีสุภาพอ่อนน้อม มีความกตัญญู อันจะพัฒนาคุณภาพของตนเองให้มีคุณลักษณะที่พึงประสงค์ต่อไป

“การกระทำผิด” หมายความว่า การที่นักเรียนประพฤติหรือฝ่าฝืนระเบียบข้อบังคับของโรงเรียน

“ทำกิจกรรม” หมายความว่า การให้นักเรียนที่กระทำผิดทำกิจกรรม หรือบำเพ็ญตนให้เป็นประโยชน์ต่อตนเอง สถานศึกษาหรือสังคม ในลักษณะของงานที่เป็นสาธารณประโยชน์ กิจกรรมพัฒนาผู้เรียน หรืองานที่ส่งเสริมคุณธรรม จริยธรรม

**ข้อ 5 การลงโทษนักเรียนที่กระทำความผิด** จะปฏิบัติตามขั้นตอนดังนี้ 5.1 เตือนด้วยวาจาหรือบันทึกตักเตือนเป็นลายลักษณ์อักษรให้นักเรียนลงลายมือชื่อรับทราบ  
 5.2 ตัดคะแนนความประพฤติ  
 5.3 เชิญผู้ปกครองมาพบ และรับทราบพฤติกรรม  
 5.4 เชิญผู้ปกครองมาทำทัณฑ์บน  
 5.5 เข้ารับการปรับพฤติกรรม

**ข้อ 6 การลงโทษแต่ละขั้นตอนให้ยึดแนวปฏิบัติดังนี้**

6.1 เมื่อครูพบนักเรียนกระทำผิด ให้รายงานเป็นลายลักษณ์อักษร โดยระบุความผิด วัน เวลา

และสถานที่ ตามแบบฟอร์มการรายงานความผิดให้ชัดเจน พร้อมกับลงลายมือชื่อ

6.2 ส่งแบบแจ้งการกระทำความผิดให้ครูหัวหน้าระดับชั้น ครูหัวหน้าคณะปกครองนั้นๆที่ห้องกิจการนักเรียน

6.3 ให้ครูหัวหน้าระดับชั้นนั้น ครูหัวหน้าคณะปกครอง แจ้งการกระทำความผิดของนักเรียน

ให้ครูประจำชั้นและครูแนะแนวทราบ แล้วส่งต่อให้ผู้ช่วยฝ่ายกิจการนักเรียนดำเนินการต่อไป

6.4 ให้ครูหัวหน้าระดับชั้นนั้น และคณะกรรมการกลุ่มบริหารกิจการนักเรียน เป็นผู้พิจารณาอนุมัติการตัดคะแนนความประพฤติของนักเรียนที่กระทำความผิด

6.5 ให้เจ้าหน้าที่ในกลุ่มบริหารกิจการนักเรียน รวมคะแนนที่ถูกตัดสะสมครั้งสุดท้าย ต่อครูประจำชั้น และครูหัวหน้าระดับทราบ และเชิญผู้ปกครองมาพบ เพื่อรับทราบความผิดและคะแนนที่ถูกตัด พร้อมกับปรับพฤติกรรมโดยการบำเพ็ญประโยชน์สาธารณะและไถ่ถอนความผิดซึ่งสามารถได้คะแนนคืนตามสัดส่วนของความผิด

**ข้อ 7 ลักษณะความผิดที่ต้องตัดคะแนนความประพฤติ และลงโทษ**

เพื่อให้การดำเนินการควบคุมและดูแลความประพฤติของนักเรียนให้เป็นไปด้วยความเรียบร้อยและเหมาะสม โรงเรียนจึงได้กำหนดมาตรการการลงโทษนักเรียนที่กระทำผิดระเบียบของโรงเรียนที่กำหนดไว้ ดังนี้

|  |  |  |  |
| --- | --- | --- | --- |
| **รหัส** | **ลักษณะพฤติกรรม** | **ตัดคะแนน** | **การพิจารณาและวิธีปฏิบัติ** |
| **1** | **หมวดการเรียน** |  |  |
| 1.1 | ขาดเรียนโดนไม่แจ้งเหตุผล | 5 | 1.ตักเตือน 2.แจ้งผู้ปกครอง |
| 1.2 | ไม่เข้าร่วมกิจกรรมที่ทางโรงเรียนจัด | 5 | 1.ตักเตือน 2.แจ้งผู้ปกครอง |
| 1.3 | ไม่เข้าห้องเรียนตามตารางเรียนของตน | 5 | 1.ตักเตือน 2.แจ้งผู้ปกครอง |
| 1.4 | ไม่เข้าโฮมรูม/ไม่เข้าคาบประชุมระดับ | 5 | 1.ตักเตือน |
| 1.5 | ออกนอกบริเวณโรงเรียนโดยไม่ได้รับอนุญาต | 5 | 1.ตักเตือน 2.แจ้งผู้ปกครอง |
| 1.6 | ทุจริตในการสอบ | 10 | 1.ตักเตือน 2.แจ้งผู้ปกครอง  3.ปรับพฤติกรรมตามที่กำหนด |
| 1.7 | ปลอมแปลงเอกสาร และลายมือชื่อของครู | 10 | 1.ตักเตือน  2.แจ้งผู้ปกครอง  3.ปรับพฤติกรรมตามที่กำหนด |
| **รหัส** | **ลักษณะพฤติกรรม** | **ตัดคะแนน** | **การพิจารณาและวิธีปฏิบัติ** |
| **2** | **หมวดการแต่งกาย** |  |  |
| 2.1 | เสื้อไม่ปัก ท.พ. / ชื่อ – สกุล / เลขประจำตัว | 5 | 1.ตักเตือน |
| 2.2 | ใส่เสื้อผู้อื่นมาโรงเรียน | 5 | 1.ตักเตือน 2.แจ้งผู้ปกครอง |
| 2.3 | ใส่เสื้อกันหนาวโดยไม่สวมเสื้อนักเรียนข้างใน | 5 | 1.ตักเตือน 2.แจ้งผู้ปกครอง |
| 2.4 | ใส่เครื่องประดับมาโรงเรียน | 5 | 1.ตักเตือน 2.แจ้งผู้ปกครอง |
| 2.5 | เอาชายเสื้อออกนอกกางเกง/กระโปรง | 5 | 1.ตักเตือน |
| 2.6 | ทรงผมไม่ถูกต้องตามระเบียบของโรงเรียน | 10 | 1.ตักเตือน 2.แจ้งผู้ปกครอง  3.ให้ไปแก้ไข |
| 2.7 | ไว้หนวดเครา/แต่งหน้า/ทาปาก/เขียนคิ้ว | 5 | 1.ตักเตือน 2.ให้ไปแก้ไข |
| 2.8 | ย้อม กัด เปลี่ยนสี หรือซอยผม | 10 | 1.ตักเตือน 2.ให้ไปแก้ไข  3.เชิญผู้ปกครองมาพบ  4.ปรับพฤติกรรมตามที่กำหนด |
| 2.9 | ไม่แต่งเครื่องแบบ ลส./น.น../รด./บ.พ./อาสา | 5 | 1.ตักเตือน |
| 2.10 | กระโปรง / กางเกง ผิดระเบียบ | 5 | 1.ตักเตือน 2.แจ้งผู้ปกครอง |
| 2.11 | เล็บยาว / ถุงเท้า ไม่ถูกระเบียบ | 5 | 1.ตักเตือน 2.แจ้งผู้ปกครอง |
| **3** | **หมวดความประพฤติ** |  |  |
| 3.1 | กล่าววาจาไม่สุภาพ หยาบคาย | 10 | 1.ตักเตือน 2.แจ้งผู้ปกครอง |
| 3.2 | ไม่สำรวมกริยามารยาททั้งในและนอกโรงเรียน | 10 | 1.ตักเตือน 2.เชิญผู้ปกครองพบ  3.ปรับพฤติกรรมตามที่กำหนด |
| 3.3 | โกหก/ให้การเท็จ/ไม่ให้ความร่วมมือกับทางโรงเรียน | 10 | 1.ตักเตือน 2.เชิญผู้ปกครองพบ  3.ปรับพฤติกรรมตามที่กำหนด |
| 3.4 | ประพฤติตนทำให้เสื่อมเสียภาพพจน์ของโรงเรียน | 10 | 1.ตักเตือน 2.เชิญผู้ปกครองพบ  3.ปรับพฤติกรรมตามที่กำหนด |
| 3.5 | ทะเลาะวิวาทแต่ไม่ใช้กำลังทำร้ายกัน | 10 | 1.ตักเตือน 2.เชิญผู้ปกครองพบ  3.ปรับพฤติกรรมตามที่กำหนด |
| 3.6 | ทะเลาะวิวาทและใช้กำลังทำร้ายกัน | 15 | 1.ตักเตือน 2.เชิญผู้ปกครองพบ  3. .ปรับพฤติกรรมตามที่กำหนด |
| 3.7 | ร่วมวงทะเลาะวิวาทระหว่างโรงเรียน | 20 | 1.เชิญผู้ปกครอง 2.ทำทัณฑ์บน  3.ปรับพฤติกรรมตามที่กำหนด |
| 3.8 | นำคนนอกมาทะเลาะวิวาทกับนักเรียนในโรงเรียน | 25 | 1.เชิญผู้ปกครอง 2.ทำทัณฑ์บน  3.ปรับพฤติกรรมตามที่กำหนด |
| 3.9 | มีส่วนร่วมในการกระทำผิด | 10 | 1.ตักเตือน 2.เชิญผู้ปกครองพบ  3.ปรับพฤติกรรมตามที่กำหนด |
| 3.10 | สูบบุหรี่/มีบุหรี่ไว้ในครอบครอง | 10 | 1.ตักเตือน 2.เชิญผู้ปกครองพบ |
| **รหัส** | **ลักษณะพฤติกรรม** | **ตัดคะแนน** | **การพิจารณาและวิธีปฏิบัติ** |
|  |  |  | 3.ปรับพฤติกรรมตามที่กำหนด |
| 3.11 | มีสื่อลามกไว้ในครอบครองหรืออ่าน | 5 | 1.ตักเตือน  2.แจ้งผู้ปกครอง |
| 3.12 | ดื่มเครื่องดื่มที่มีแอลกอฮอล์ | 20 | 1.เชิญผู้ปกครอง 2.ทำทัณฑ์บน  3.ปรับพฤติกรรมตามที่กำหนด |
| 3.13 | เล่นการพนัน | 20 | 1.เชิญผู้ปกครอง 2.ทำทัณฑ์บน  3.ปรับพฤติกรรมตามที่กำหนด |
| 3.14 | แสดงการข่มขู่เพื่อหวังทรัพย์ | 20 | 1.เชิญผู้ปกครอง 2.ทำทัณฑ์บน  3.ปรับพฤติกรรมตามที่กำหนด |
| 3.15 | มีพฤติกรรมใช้ยาเสพติด | 20 | 1.เชิญผู้ปกครอง 2.ทำทัณฑ์บน  3.ปรับพฤติกรรมตามที่กำหนด |
| 3.16 | เสพยาเสพติด หรือมีไว้ | 20 | 1.เชิญผู้ปกครอง 2.ทำทัณฑ์บน  3.ปรับพฤติกรรมตามที่กำหนด |
| 3.17 | จำหน่ายหรือค้ายาเสพติดให้กับนักเรียนในโรงเรียน | 60 | 1.เชิญผู้ปกครอง 2.ทำทัณฑ์บน  3.ปรับพฤติกรรมตามที่กำหนด  4.เข้าค่ายปรับเปลี่ยนพฤติกรรม |
| 3.18 | ลักขโมย หรือแอบอ้างเอาของผู้อื่น | 20 | 1.เชิญผู้ปกครอง 2.ทำทัณฑ์บน  3.ปรับพฤติกรรมตามที่กำหนด |
| 3.19 | ทำลายทรัพย์สินของโรงเรียน | 20 | 1.เชิญผู้ปกครอง 2.ทำทัณฑ์บน  3.ชดใช้ตามคุณค่าของทรัพย์  4.ปรับพฤติกรรมตามที่กำหนด |
| 3.20 | กลั่นแกล้งเพื่อนโดยเจตนา | 10 | 1.ตักเตือน 2.เชิญผู้ปกครองพบ  3.ปรับพฤติกรรมตามที่กำหนด |
| 3.21 | ประพฤติตัวไปในทางชู้สาว | 15 | 1.เชิญผู้ปกครอง 2.ทำทัณฑ์บน  3.ปรับพฤติกรรมตามที่กำหนด |
| 3.22 | แสดงอากัปกริยา/วาจา/แสดงอาการกระด้างกระเดื่อง/ขาดการอ่อนน้อมถ่อมตน/ขาดความ  เคารพต่อครูและบุคลากรของโรงเรียน | 20 | 1.เชิญผู้ปกครอง 2.ทำทัณฑ์บน  3.ปรับพฤติกรรมตามที่กำหนด |
| 3.23 | ใช้สื่ออินเตอร์เน็ตในทางที่ไม่เหมาะสมทำให้เกิดความเสียหายกับบุคคลอื่นหรือองค์กร | 20 | 1.เชิญผู้ปกครอง 2.ทำทัณฑ์บน  3.ปรับพฤติกรรมตามที่กำหนด |
| 3.24 | นำโทรศัพท์ หรืออุปกรณ์อื่นๆในลักษณะเดียวกัน  มาใช้ในโรงเรียน | 10 | 1.ตักเตือน 2.ยึดเก็บไว้  3.ให้ผู้ปกครองมารับคืน |
| 3.25 | สแกนบัตรแทนเพื่อน | 5 | 1.ตักเตือน 2.แจ้งผู้ปกครอง |
| 3.26 | ไม่นำบัตรนักเรียนมาโรงเรียน | 5 | 1.ตักเตือน 2.แจ้งผู้ปกครอง |
| **รหัส** | **ลักษณะพฤติกรรม** | **ตัดคะแนน** | **การพิจารณาและวิธีปฏิบัติ** |
| 3.27 | ขี่มอเตอร์ไซค์ไม่สวมหมวกกันน๊อค | 10 | 1.ตักเตือน 2.เชิญผู้ปกครองพบ  3.ปรับพฤติกรรมตามที่กำหนด |
| **4** | **หมวดอาคารสถานที่** |  |  |
| 4.1 | ไม่ทำเวร/ไม่ทำเขตรับผิดชอบ | 5 | 1.ตักเตือน  2.ปรับพฤติกรรมตามที่กำหนด |
| 4.2 | นำอาหาร/เครื่องดื่มขึ้นไปบนอาคารเรียน | 5 | 1.ตักเตือน  2.ปรับพฤติกรรมตามที่กำหนด |
| 4.3 | สั่ง/นำ อาหารจากภายนอกเข้ามาในโรงเรียน | 10 | 1.ตักเตือน  2.ปรับพฤติกรรมตามที่กำหนด |
| 4.4 | เล่นฟุตบอลในห้องเรียน/บนอาคารเรียน | 5 | 1.ตักเตือน  2.ปรับพฤติกรรมตามที่กำหนด |
| **5** | **หมวดการมีวินัยและการตรงต่อเวลา** |  |  |
| **5.1** | **มาสาย** |  |  |
|  | **1. กลุ่มที่มาไม่ทันเข้าแถวแต่ทันเคารพธงชาติ**  **(หน้าประตู)** ในเวลา 07.50 – 08.00 น.  ห้ามนักเรียนเข้าแทรกในแถว ให้หยุดยืนเข้าแถวอยู่บริเวณหน้าป้อมยาม |  |  |
|  | **บทลงโทษ** ครูเวรประจำวันว่ากล่าวตักเตือน อบรมเรื่องการมีวินัยต่อตนเองและการตรงต่อเวลา  **ในกรณีที่นักเรียนคนเดิมทำผิดซ้ำซาก** ไม่มีการปรับปรุงตัวและไม่มีวินัยในตนเองเป็นครั้งที่3 ให้ปรับความผิดไปอยู่ในกลุ่มที่2 คือกลุ่มที่มาไม่ทันเข้าแถว  ให้ดำเนินการหักคะแนนเหมือนกัน |  | 1.เตือน  2.บันทึกการมาสาย  3.มาสายครั้งที่ 3 เป็นต้นไปเชิญ  ผู้ปกครองมาพบ |
|  | **2.กลุ่มที่มาไม่ทันเข้าแถวและไม่ทันเคารพธงชาติ**  **(หน้าประตู) ตั้งแต่เวลา 08.01 – 08.30 น.**  ให้นักเรียนเข้าแถวอยู่บริเวณป้อมยามให้ปฏิบัติดังนี้  1.ร้องเพลงชาติ  2.ร้องเพลงสรรเสริญพระบารมี  3.ไหว้พระสวดมนต์  4.สงบนิ่ง แผ่เมตตา  **บทลงโทษ** ครูเวรประจำวันสอบถามสาเหตุของการมาสาย อบรมเรื่องการมีวินัยต่อตนเอง และการตรง  ต่อเวลา หากไม่มีเหตุผลเพียงพอและทำผิดซ้ำซาก  ไม่มีการปรับปรุงตัวและไม่มีวินัยต่อตนเองให้ดำเนินการดังนี้ | **มาสาย**  ครั้งที่ 1  เตือน  ครั้งที่2 เป็น  ต้นไปตัดครั้งละ 5 คะแนน | 1.เตือน  2. ตัดคะแนนความประพฤติ  5.เชิญผู้ปกครองพบ  6.ทำทัณฑ์บน  7.ปรับพฤติกรรมตามที่กำหนด  8.รายงานผู้ช่วยผู้อำนวยการฝ่ายกิจการนักเรียนทราบ |
| **รหัส** | **ลักษณะพฤติกรรม** | **ตัดคะแนน** | **การพิจารณาและวิธีปฏิบัติ** |
|  | ครั้งที่1 เตือน  ครั้งที่2เป็นต้นไป ตัดคะแนนครั้งละ 5 คะแนน  - เมื่อตัดคะแนนถึง 20 คะแนน แจ้งผู้ปกครองทราบ  - เมื่อตัดคะแนนถึง 40 คะแนน เชิญผู้ปกครอง  และทำทัณฑ์บน  - เมื่อตัดคะแนนถึง 60 คะแนน เชิญผู้ปกครอง  และปรับพฤติกรรม  - เมื่อตัดคะแนนถึง 80 คะแนน ให้เข้าค่ายปรับพฤติกรรมตามที่โรงเรียนกำหนด  **ผลจากการลงโทษ**  **1.นักเรียนระดับชั้นมัธยมศึกษาตอนต้น**  **หากหักคะแนนรวม 80 คะแนน** ให้บันทึกไว้เป็น  หลักฐาน และไม่มีสิทธิสมัครเข้าเรียนต่อในระดับชั้นมัธยมศึกษาตอนปลายโรงเรียนทีปราษฎร์พิทยา  ประเภทโควต้านักเรียนเดิม  **2.นักเรียนระดับชั้นมัธยมศึกษาตอนปลาย**  **หากหักคะแนนรวม 80 คะแนน** ให้บันทึกไว้เป็น  หลักฐาน ฝ่ายกิจการนักเรียนจะยังไม่ออกใบรับรองความประพฤติให้ จนกว่าคณะกรรมฝ่ายกิจการนักเรียนจะเห็นสมควร |  |  |
|  | **3.กลุ่มที่มาไม่ทันเข้าแถว ไม่ทันเคารพธงชาติ**  **และไม่ทันโฮมรูม (หน้าประตู)**  **ตั้งแต่เวลา 08.30 น. เป็นต้นไป**  ให้นักเรียนเข้าแถวนอกประตูโรงเรียนก่อนเข้ามาใน  โรงเรียน ครูเวรประจำวันให้นักเรียนปฏิบัติดังนี้  1.ร้องเพลงชาติ  2.ร้องเพลงสรรเสริญพระบารมี  3.ไหว้พระสวดมนต์  4.สงบนิ่ง แผ่เมตตา  5.บำเพ็ญประโยชน์  **บทลงโทษ** ครูเวรประจำวัน สอบถามสาเหตุของการมาสาย อบรมเรื่องการมีวินัยต่อตนเอง และการตรงต่อเวลา หากไม่มีเหตุผลเพียงพอและทำผิดซ้ำซาก ไม่มีการปรับปรุงตัวและไม่มีวินัยต่อตนเองให้ดำเนินการดังนี้ | **มาสาย**  ครั้งที่ 1  เตือน  ครั้งที่2 (10)  ครั้งที่3 เป็นต้นไปตัดเพิ่มครั้งละ  5 คะแนน | 1.เตือน  2.เชิญผู้ปกครองมาพบ  3.ทำทัณฑ์บน  4.เข้าค่ายปรับพฤติกรรมตามที่โรงเรียนกำหนด  5.รายงานผู้ช่วยผู้อำนวยการฝ่ายกิจการนักเรียนและผู้อำนวยการโรงเรียนทราบ |
| **รหัส** | **ลักษณะพฤติกรรม** | **ตัดคะแนน** | **การพิจารณาและวิธีปฏิบัติ** |
|  | ครั้งที่1 เตือน  ครั้งที่2 ตัดคะแนน 10 คะแนน  ตั้งแต่ครั้งที่ 3 เป็นต้นไปตัดเพิ่มครั้งละ 5 คะแนน  โดยตัดคะแนนต่อจากครั้งที่ 2  - เมื่อตัดคะแนนถึง 20 คะแนน แจ้งผู้ปกครองทราบ  - เมื่อตัดคะแนนถึง 40 คะแนน เชิญผู้ปกครอง  และทำทัณฑ์บน  - เมื่อตัดคะแนนถึง 60 คะแนน เชิญผู้ปกครอง  และปรับพฤติกรรม  - เมื่อตัดคะแนนถึง 80 คะแนน ให้เข้าค่ายปรับพฤติกรรมตามที่โรงเรียนกำหนด  **ผลจากการลงโทษ**  **1.นักเรียนระดับชั้นมัธยมศึกษาตอนต้น**  **หากหักคะแนนรวม 80 คะแนน** ให้บันทึกไว้เป็น  หลักฐาน และไม่มีสิทธิสมัครเข้าเรียนต่อในระดับชั้นมัธยมศึกษาตอนปลายโรงเรียนทีปราษฎร์พิทยา  ประเภทโควตานักเรียนเดิม  **2.นักเรียนระดับชั้นมัธยมศึกษาตอนปลาย**  **หากหักคะแนนรวม 80 คะแนน** ให้บันทึกไว้เป็น  หลักฐาน ฝ่ายกิจการนักเรียนจะยังไม่ออกใบรับรองความประพฤติให้ จนกว่าคณะกรรมฝ่ายกิจการนักเรียนจะเห็นสมควร |  |  |
| 5.2 | กรณีขาดเรียน/ไม่มาโรงเรียนเลยโดยไม่มีการลา | 5 | 1.แจ้งผู้ปกครองทราบ  2.เชิญผู้ปกครอง |
| 5.3 | ฉีกหรือตัดหนังสือ/สิ่งพิมพ์ ในห้องสมุด | 10 | 1.เชิญผู้ปกครอง  2.ชดใช้  3.ปรับพฤติกรรมตามกำหนด |
| 5.4 | พกพาอาวุธหรือสิ่งของคล้ายอาวุธ มาโรงเรียน | 20 | 1.เชิญผู้ปกครอง  2.ทำทัณฑ์บน  3.ปรับพฤติกรรมตามกำหนด |
| 5.5 | นำประทัด/ดอกไม้ไฟ มาเล่นในโรงเรียน | 20 | 1.เชิญผู้ปกครอง  2.ทำทัณฑ์บน  3.ปรับพฤติกรรมตามกำหนด |

**ข้อ 8 มีความผิดลักษณะอื่น** นอกจากที่ระบุในระเบียบนี้ให้อยู่ในดุลพินิจของคณะกรรมการฝ่ายกิจการนักเรียน

จะเปรียบเทียบความผิดและลงโทษตามระเบียบนี้และระเบียบอื่นตามที่เห็นสมควร**ข้อ 9 ผลของการตัดคะแนนความประพฤติ**

1. นักเรียนที่ถูกหักคะแนน รวมถึง 20 คะแนน ให้แจ้งผู้ปกครองทราบ

2. นักเรียนที่ถูกหักคะแนนรวม ถึง 40 คะแนน ให้เชิญผู้ปกครองมาพบ ครูหัวหน้าระดับชั้น   
 หัวหน้าฝ่ายกิจการนักเรียน ครูแนะแนว และครูที่ปรึกษา เพื่อดำเนินการ

2.1 เพื่อรับทราบผลการหักคะแนน

2.2 ให้มีการปรับพฤติกรรมโดยการบำเพ็ญสาธารณะประโยชน์ตามที่โรงเรียนกำหนด

2.3 ให้บันทึกความดีเพื่อไถ่ถอนคะแนนทุกครั้ง

3. นักเรียนระดับชั้นมัธยมศึกษาตอนต้น ที่ถูกหักคะแนน ความประพฤติ รวมถึง 60 คะแนน

ให้เชิญผู้ปกครองมาพบผู้อำนวยการโรงเรียนทีปราษฎร์พิทยา เพื่อดำเนินการดังนี้

3.1 เพื่อรับทราบผลการหักคะแนนความประพฤติ

3.2 ไม่มีสิทธิ์สมัครเรียนต่อในระดับขั้นมัธยมศึกษาตอนปลายของโรงเรียนทีปราษฎร์พิทยาประเภทโควตา

นักเรียนเดิม

3.3 ให้มีการปรับพฤติกรรม โดยการเข้าอบรมพัฒนาคุณภาพชีวิต ตามที่โรงเรียนกำหนดตลอดจนมี  
 การทำความดีเพื่อไถ่ถอนคะแนนทุกครั้ง

4. นักเรียนระดับชั้นมัธยมศึกษาตอนปลายที่ถูกหักคะแนน ความประพฤติ รวมถึง 80 คะแนน

ให้เชิญผู้ปกครองมาพบผู้อำนวยการโรงเรียนทีปราษฎร์พิทยา เพื่อดำเนินการดังนี้

4.1 เพื่อรับทราบผลการหักคะแนนความประพฤติ

4.2 ทางโรงเรียนจะไม่ออกใบรับรองความประพฤติให้ จนกว่าคณะกรรมฝ่ายกิจการนักเรียนจะเห็นสมควร

4.3 ให้มีการปรับพฤติกรรมโดยการเข้าค่ายปรับพฤติกรรม ตามที่โรงเรียนกำหนด ตลอดจนมีการทำความดี

เพื่อไถ่ถอนคะแนนทุกครั้ง

5. นักเรียนระดับชั้นมัธยมศึกษาตอนปลายที่ถูกหักคะแนนความประพฤติรวมถึง 100 คะแนน และไม่แก้ไข

5.1 ให้เชิญผู้ปกครองมาพบผู้อำนวยการโรงเรียนทีปราษฎร์พิทยา เพื่อรับทราบผลการหักคะแนน   
 ความประพฤติ คืนนักเรียนกลับสู่อ้อมอกผู้ปกครอง

5.2 ให้มีการปรับพฤติกรรมโดย **ย้ายสถานศึกษาใหม่** เพื่อปรับสภาพสภาพแวดล้อมใหม่

6. การปรับพฤติกรรมโดยการบำเพ็ญสาธารณะประโยชน์และคืนคะแนน

เพื่อเป็นแนวทางปฏิบัติให้เกิดความประพฤติดีและได้คะแนนคืนครึ่งหนึ่งโรงเรียนจึงได้กำหนด

กิจกรรมควบคุมการปรับพฤติกรรม ดังนี้คือ ให้นักเรียนทำรายงาน ในหัวข้อที่ตนกระทำความผิด สรุปเป็นข้อคิด

โดยการถ่ายภาพการทำกิจกรรมโดยมีครูประจำชั้นของนักเรียนที่กระทำความผิด ครูแนะแนว หัวหน้าระดับชั้น เป็นผู้ดูแล และสรุปรายงานผลต่อโรงเรียน

**การปรับพฤติกรรมดังนี้**

**6.1 กิจกรรมบำเพ็ญประโยชน์ด้วยการทำความสะอาดสถานที่ต่างๆ จำนวน 5 ชั่วโมง (ได้คืน 5 คะแนน)**

6.1.1 ศาลาซุ้มพระครูวิภาตทีปกร

6.1.2 โรงอาหารบริเวณโรงเรียน ห้องปฏิบัติการเรียนรู้ตามกลุ่มสาระการเรียนรู้

6.1.3 ทางเข้าหน้าโรงเรียน เก็บขยะหน้าโรงเรียน

6.1.4 บริเวณหอประชุมโรงเรียน

6.1.5 บริเวณหลังห้องน้ำชาย และหญิง

6.1.6 บริเวณลานหอศิลป์

6.1.7 ห้องสุขา และบริเวณบ้านพักครู

**6.2 กิจกรรมบำเพ็ญประโยชน์เกี่ยวกับ ด้านบริการ จำนวน 5 ชั่วโมง (ได้คืน 5 คะแนน)**

6.2.1 ทำหน้าที่ตรวจสอบนักเรียนมาสาย

6.2.2 ดูแลการจัดเก็บรถจักรยานยนต์ เป็นผู้ช่วยครูเวรประจำวัน

6.2.4 ช่วยงานเจ้าหน้าที่ธุรการประจำห้องกิจการนักเรียน หรือช่วยครูทำงานฯลฯ

**6.3 กิจกรรมบำเพ็ญประโยชน์เกี่ยวกับ ด้านการเกษตร จำนวน 10 ชั่วโมง (ได้คืน 10 คะแนน)**

6.3.1 ปลูกต้นไม้

6.3.2 รดน้ำต้นไม้  
 6.3.3 ถางหญ้ากำจัดวัชพืช

6.3.4 ดูแลตัดหญ้า ตัดแต่งกิ่งต้นไม้

6.3.5 ขุดลอกคลอง

6.3.6 ฯลฯ

**6.4 กิจกรรมบำเพ็ญประโยชน์เกี่ยวกับ ด้านวิชาการจำนวน 15 ชั่วโมง (ได้คืน 15 คะแนน)**

6.4.1 จัดทำบอร์ด

6.4.2 ช่วยครูจัดหนังสือเข้าตู้ในห้องสมุด

6.4.3 ช่วยครูทำงานประจำห้องสำนักงานต่าง ๆ ฯลฯ

**6.5 กิจกรรมพัฒนาคุณภาพชีวิต จำนวน 20 ชั่วโมง (ได้คืน 20 คะแนน)**

6.5.1 การเข้าค่ายคุณธรรม 3 – 5 วัน

6.5.2 การเข้าวัดถือศีล 3 – 5 วัน

6.5.3 การเข้าค่ายทหาร 3 – 5 วัน

**ข้อ 8. ระเบียบว่าด้วยการออกใบรับรองความประพฤติของนักเรียน**

เพื่อเป็นแนวปฏิบัติในการหักคะแนนความประพฤติ ของนักเรียนโรงเรียนทีปราษฎร์พิทยา และมีผลต่อการออกใบรับรองความประพฤติ ดังนี้

ข้อ 1 เขียนคำร้องขอใบรับรองความประพฤติที่ฝ่ายกิจกรรมนักเรียนพร้อมสมุดบันทึกความดี

ข้อ 2 นักเรียนที่ถูกตัดคะแนนความประพฤติ 1 – 20 คะแนน ในวันที่ออกใบรับรองจะมีผล ระบุว่า**“เป็นผู้ที่มีความประพฤติดี”**

ข้อ 3 ถ้านักเรียนถูกตัดคะแนนความประพฤติ 21 – 40 คะแนน ในวันที่ออกใบรับรองจะมีผลระบุว่า

**“เป็นผู้ที่มีความประพฤติพอใช้”**

ข้อ 4 ถ้านักเรียนถูกตัดคะแนนความประพฤติ 41 – 59 คะแนน ในวันที่ออกใบรับรองจะมีผลระบุว่า**“เป็นผู้ที่มีความประพฤติควรปรับปรุง”**

ข้อ 5 ถ้านักเรียนถูกตัดคะแนนความประพฤติ รวมถึง 60 คะแนนระดับชั้นมัธยมศึกษาตอนปลาย

**ทางโรงเรียนทางโรงเรียนจะไม่ออกใบรับรองความประพฤติให้** จนกว่าคณะกรรมฝ่ายกิจการนักเรียนจะเห็นสมควร ข้อ 6 ถ้านักเรียนถูกตัดคะแนนความประพฤติ รวมถึง 80 คะแนนระดับชั้นมัธยมศึกษาตอนต้น

ทางโรงเรียน จะไม่รับสมัครเข้าศึกษาต่อในระดับชั้นมัธยมศึกษาตอนปลายโรงเรียนทีปราษฎร์พิทยาประเภทโควตา

นักเรียนเดิม

ประกาศ ณ วันที่ 1 พฤษภาคม 2563

(นางเพียงแข ชิตจุ้ย)

ผู้อำนวยการโรงเรียนทีปราษฎร์พิทยา